# *A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*127. számú előterjesztés*

Bátaszék Város Önkormányzat Képviselő-testületének 2024. július 16-án

07.30 órakor megtartandó RENDKÍVÜLI ülésére

Bátaszékért Marketing Nonprofit Kft. ügyvezetői feladat ellátással kapcsolatos döntések

|  |
| --- |
| **Előterjesztő:** dr. Bozsolik Róbert polgármester  **Készítette** : dr. Firle-Paksi Anna aljegyző    **Törvényességi ellenőrzést végezte:** Takaróné dr. Mihó Beatrix  mb. hatósági irodavezető |

**Tisztelt Képviselő-testület!**

Bencze Diána ügyvezető 2024. június 27. napján jelezte, hogy a 2023. január 1-jén kelt, az ügyvezetői feladatok ellátására vonatkozó megbízási szerződését azonnali hatállyal felmondja.

A tulajdonos képviselőjeként eljáró polgármester jelezte számára, hogy a kft. működése megkívánná, hogy az új ügyvezető megválasztásáig továbbra is lássa el az ügyvezetői feladatokat.

A képviselő-testület 166/2024.(VII.5.) önkormányzati határozatával a Polgári Törvénykönyvről szóló 2013. évi V. törvény (a továbbiakban: Ptk.) 3:25. § (1) bekezdés d) pontjában, valamint a Ptk. 3:25. § (4) bekezdésében foglaltakra figyelemmel Bencze Diána ügyvezetői megbízásról szóló lemondását, valamint a megbízási szerződés felmondására irányuló nyilatkozatát (Ptk. 6:278 §) tudomásul vette, azzal, hogy a lemondása az új vezető tisztségviselő kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá, valamint felkérte a város polgármesterét, hogy hívja fel Bencze Diána ügyvezető figyelmét, hogy a Polgári Törvénykönyvről szóló 2013. évi V. törvény szerint köteles a Nkft. ügyvezetői feladatait ellátni a Nkft. működőképességének biztosítása érdekében az új vezető tisztségviselő megválasztásáig, ennek hiányában legkésőbb a lemondásától számított hatvanadik napig. A határozat végrehajtásra került.

Az NKft. zökkenőmentes működtetése érdekében szükséges az új – ideiglenes – ügyvezető személyéről minél hamarabb döntést hozni. Javasoljuk Ócsai Krisztinát - aki jelenleg a Bátaszékért Marketing Nonprofit Kft. munkavállalója – az ügyvezetői (vezető tisztségviselő) feladatok ellátásával megbízni, megbízási jogviszony keretében.

Álláspontunk szerint nincs jogi akadálya annak, hogy Ócsai Krisztina, a Nonprofit Kft. munkavállalója 2024. augusztus 1. napjától 2024. október 31. napjáig megbízási jogviszony keretében lássa el a kft. ügyvezetői feladatait.

Mivel az előterjesztésben a Bátaszékért Marketing Nkft. ügyvezetőjének a Nkft. jelenlegi, határozatlan státuszú munkavállalóját javasoljuk megbízni, megbízási szerződés keretében, így a munkavállalói minőségét érintően az Mt. 20. § (2) bekezdése alapján szükségesnek tartjuk a munkáltatói jogkör gyakorlására jogosult személy kijelölését erre az átmeneti időszakra. Javasoljuk, hogy Ócsai Krisztina munkavállaló felett a munkáltatói jogkör gyakorlására Bátaszék Város Önkormányzatának polgármestere, a Nkft. alapítójának képviselője legyen jogosult.

A bírósági joggyakorlat és jogértelmezések alapján megállapítható, hogy a taggyűlés, és ez által maga az alapító tag döntést hozhat a kft.-t érintő munkáltatói jogkör gyakorlásáról, ezen rendelkezést nem csak az alapító okirat, hanem a társaság szervezeti és működési szabályzata, valamint taggyűlési határozat is tartalmazhatja. Nem tiltott egy kft. esetében, hogy egy külsősre, kft.-től független személyre, ügyvédre, tanácsadóra ruházza át a munkáltatói jogokat. Ilyen esetben haladéktalanul szükséges megjelölni a munkavállaló számára a munkáltatói jogkör gyakorlóját.

Új, ideiglenes ügyvezető kinevezésével egyidejűleg, javasoljuk az ügyvezetői feladatok ellátására vonatkozó pályázati kiírás jóváhagyását.

Kérem a Tisztelt Képviselő-testületet az előterjesztés megtárgyalására és az alábbi határozati javaslatok elfogadására.

**1. H a t á r o z a t i j a v a s l a t :**

**Bátaszékért Marketing Nonprofit Kft. ügyvezetői feladatellátással kapcsolatos döntések meghozatalára**

Bátaszék Város Önkormányzatának Képviselő-testülete, mint a Bátaszékért Nonprofit Marketing Kft. egyedüli, kizárólagos tulajdonosa:

1. a Polgári Törvénykönyvről szóló 2013. évi V. törvény 3:112. és 3:114. §-ában foglaltakra figyelemmel ***Ócsai Krisztina*** 7140 Bátaszék, …….. szám alatti lakost 2024. augusztus 1. napjától 2024. október 31. napjáig megbízza a Bátaszékért Marketing Nonprofit Kft. ügyvezetői feladatainak ellátásával;
2. az ügyvezetői feladatok ellátásáért járó megbízási díj összegét bruttó 300.000,- Ft/hó összegben állapítja meg;
3. felhatalmazza a polgármestert a megbízási szerződés aláírására;
4. az a) pontban foglalt időtartamban Ócsai Krisztina munkavállaló felett a munkáltatói jogkör gyakorlására Bátaszék Város Önkormányzatának polgármesterét, a Nkft. alapítójának képviselőjét jelöli ki;
5. az a) pontban foglaltakra figyelemmel megállapítja, hogy Bencze Diána 7140 Bátaszék, Flórián utca … szám alatti lakos ügyvezetői feladatok ellátásáról szóló lemondásának hatálya 2024. július 31. napja, egyúttal a Bátaszékért Nonprofit Marketing Kft. ügyvezetőjének megbízásáról szóló 293/2022. (XII.14.) önk-i határozatát hatályon kívül helyezi;
6. felhatalmazza a polgármestert a Bátaszékért Marketing Nonprofit Kft. Alapító Okirat - „Az ügyvezetés és képviselet” elnevezésű 11. pontja - jelen önkormányzati határozat a) és e) pontjában foglaltak szerinti módosításának aláírására és a módosított Alapító Okirat nyilvántartó bírósághoz történő benyújtására.

*Határidő:* azonnal

*Felelős:* dr. Bozsolik Róbert polgármester

*(a c), e), f) pont végrehajtásáért)*

*Határozatról értesül:* Bencze Diána

Ócsai Krisztina

Bátaszékért Marketing Nonprofit Kft.

Bátaszéki KÖH pénzügyi iroda

irattár

Jelen előterjesztés mellékletét képezi a hatályos közművelődési jogszabályoknak is eleget tevő pályázati kiírás a Bátaszékért Marketing Nonprofit Kft. ügyvezető (vezető tisztségviselő) munkakör ellátására.

Kérjük a T. Képviselő-testületet az alábbi határozati javaslat elfogadására:

**2. H a t á r o z a t i j a v a s l a t :**

**a Bátaszékért Marketing Nonprofit Kft. ügyvezető (vezető tisztségviselő) munkakör ellátására vonatkozó pályázati kiírás elfogadására**

Bátaszék Város Önkormányzatának Képviselő-testülete, mint a Bátaszékért Marketing Nonprofit Kft. egyedüli, kizárólagos tulajdonosa;

1. a Bátaszékért Marketing Nonprofit Kft. ügyvezető tisztségének betöltésére irányuló pályázati kiírást a határozat melléklete szerinti tartalommal jóváhagyja;
2. felkéri a város polgármesterét a pályázat kiírására, valamint a pályázati eljárás lefolytatásával összefüggő feladatok elvégzésére.

*Határidő:* 2024. július 26.

*Felelős:* Dr. Bozsolik Róbert polgármester

(a pályázat kiírásáért)

*Határozatról értesül:* Bátaszékért Marketing NKft.

Nkft. felügyelő bizottsága

irattár

A Nkft. jelenleg megválasztott felügyelőbizottsági tagjainak megbízatása 2025. november 9-ével szűnik meg. Péter András - Bencze Diána ügyvezető tájékoztatása alapján - 2024. június 18-án lemondott felügyelőbizottsági tisztségéről.

Javasoljuk az alábbi határozati javaslat elfogadásával az Nkft. felügyelőbizottsági tagjai közé Péter Albertet megválasztani.

Az ügyvezető személye miatt történő létesítő okirat módosítással egyidejűleg célszerű lenne átvezetni Péter András felügyelőbizottsági tag lemondásából eredő módosítást is.

**3. H a t á r o z a t i j a v a s l a t:**

**a Bátaszékért Marketing Nonprofit Kft. Felügyelő Bizottságába új tagok megválasztásáról szóló 286/2020. (XI.20.) önkormányzati határozat módosítására**

Bátaszék Város Önkormányzatának Képviselő-testülete tulajdonosi jogkörében eljárva

1. a Bátaszékért Marketing Nonprofit Kft. Felügyelő Bizottságába új tagok megválasztásáról szóló 286/2020. (XI.20.) önkormányzati határozatot 2024. július 16. napjával az alábbiak szerint módosítja:

*„Péter András 7140 Bátaszék, Olimpia u. 30. szám alatti lakosokat”* szövegrész helyébe

*„Péter Albert 7140 Bátaszék, Őz u. 28. szám alatti lakosokat”* szöveg lép.

1. felhatalmazza a polgármestert az a) pont szerint módosított Alapító Okirat aláírására.

*Határidő:* azonnal

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:*  érintettek,

NKft. ügyvezető

irattár